|  |  |
| --- | --- |
|  | **РЕПУБЛИКА БЪЛГАРИЯ**  Министерство на здравеопазването  Регионална здравна инспекция-Добрич  **СЕДМИЧЕН ОПЕРАТИВЕН БЮЛЕТИН НА РЗИ-ДОБРИЧ**  **за периода – 22.07. – 28.07.2024 г. (30- та седмица)** |

През периода са регистрирани общо 40 случая на заразни заболявания, от които:

1. Грип и остри респираторни заболявания (ОРЗ) - 32случая.

Общата заболяемост от грип и ОРЗ за областта е 44,26 %оо на 10000 души.

Регистрирани остри респираторни заболявания (ОРЗ) по възрастови групи през периода:

|  |  |  |  |  |  |  |
| --- | --- | --- | --- | --- | --- | --- |
| 0-4 г. | 5-14 г. | 15-29 г. | 30-64 г | +65 г. | общо | Заболяемост %оо |
| 5 | 10 | 13 | 4 | - | 32 | 44,26 %оо |

1. Въздушно-капкови инфекции - 1 случай на COVID-19;
2. Коклюш: 2 случая.
3. Няма регистрирани случаи на морбили;
4. Чревни инфекции - 4 случая на колиентерити;
5. Трансмисивни инфекции - 1 случай на лаймска борелиоза;
6. На територията на област Добрич през отчетния период няма регистрирани хранителни взривове.

**ДИРЕКЦИЯ „НАДЗОР НА ЗАРАЗНИТЕ БОЛЕСТИ”**

Извършени са 12 проверки - 2 АИППМПДМ, 3 на лечебни заведения за извънболнична помощ (лаборатории), 7 проверки в лечебни заведения за болнична помощ, 2 от тях - по епид. показател, 1 – относно регистрация на остри вяли парализи;

Извършени епидемиологични проучвания на регистрирани заразни болести - 8 бр.

Лабораторен контрол на противоепидемичния режим в детски градини, лечебни заведения и социални заведения- 41 бр. проби: 39 бр. паразитологични проби с 1 положителен резултат и 2 микробиологични проби.

**През** **консултативния кабинет по СПИН /КАБКИС/** няма преминали лица.

**ДИРЕКЦИЯ „МЕДИЦИНСКИ ДЕЙНОСТИ”**

Изпратени документи в Изпълнителна агенция „Медицински надзор“ за промяна в обстоятелствата на 2 лечебни заведения за болнична помощ.

За периода са извършени 5 проверки на лечебни заведения на територията на област Добрич, като 1 е на лечебно заведение за извънболнична медицинска помощ и 4 на лечебни заведения за болнична медицинска помощ. Изготвени са доклади за установеното до Директора на РЗИ-Добрич.

Изготвени и изпратени в Министерство на здравеопазването доклад за цялостна проверка на 1 лечебно заведение за болнична помощ и анализ за дейността му.

Постъпили и обработени 19 бр. съобщения за смърт.

Получени и обработени в РЗИ 15 бр. отчети от аптеки.

Издадени заповеди за промяна на състава на ЛКК- 3бр.

Приети и обработени жалби – 3 бр.

За периода в РКМЕ са приети и обработени 142 медицински досиета, извършени са 94 справки, изготвени са 348 преписки и 133 бр. МЕД за протокола за ТП на НОИ.

**ДИРЕКЦИЯ „ОБЩЕСТВЕНО ЗДРАВЕ”**

**Предварителен здравен контрол: 1** експертен съвет при РЗИ-Добрич. Разгледани са **9** проектни документации, издадени са **3** здравни заключения и **4** становища по процедурите на ЗООС. Извършени са **12** проверки на обекти с обществено предназначение (ООП) в процедура по регистрация, вкл. и по предписания. Издадени са **4** предписания за предприемане на задължителни хигиенни мерки. Регистрирани са **6** обекта с обществено предназначение.

През периода са извършени общо **111 проверки** по текущия здравен контрол в обекти с обществено предназначение, Реализираните **насочени проверки са** **общо 239: 87** от тях са извършени във връзка с контрола по тютюнопушенето и продажбата на алкохол; **16** – по спазване забраната за продажба и употреба на диазотен оксид (райски газ); **77** – контрол върху ДДД-мероприятия; **1** – насочена проверка по предписание, **1** – насочена проверка по сигнал; проверени са **57** лични здравни документации относно спазване изискванията на Наредба № 15/27.06.2006 г. за здравните изисквания към лицата, работещи в тях.

**Лабораторен контрол:**

Питейни води: физико-химичен: физико-химичен и микробиологичен контрол – **2 бр.** проби – съответстват на нормативните изисквания;

- във връзка с насочен здравен контрол са изследвани **3 бр.** проби питейна вода по микробиологични показатели, които са без отклонение

Минерални води: микробиологичен контрол – **4 бр.** проби – съответстват на нормативните изисквания.

Води за къпане:

• морски води: микробиологичен контрол – от 20 зони са взети **20 бр.** проби морска вода - съответстват на нормативните изисквания;

• води от плувни басейни: физико-химичен и микробиологичен контрол - **34 бр.** проби, от тях **9 бр.** проби са нестандартни (4 – по показател „перманганатна окисляемост“; 1 – по показател „амоняк“; 1 – по показатели „перманганатна окисляемост“ и „амоняк“; 1 – по показатели „ амоняк “ и „Общ коли-титър“; 2 – по показатели „перманганатна окисляемост“ и „Общ коли-титър“)

Козметични продукти: не са пробонабирани.

Биоциди и дезинфекционни разтвори: не са пробонабирани.

Физични фактори на средата: насочен здравен контрол във връзка с жалба – в **1** обект са проведени общо **5 бр.** измервания на физичен фактор шум – от тях **2 бр.** не съответстват на нормативните изисквания.

По отношение на констатираните отклонения от здравните норми са предприети следните **административно-наказателни мерки:**

- издадени са **19** предписания за провеждане на задължителни хигиенни мерки;

- съставени са **7** акта за установени административни нарушения на физически лица.

**Дейности по профилактика на болестите и промоция на здравето (ПБПЗ):**

Проведени са **4** лекции с обхванати **57** лица в пенсионерски клубове на територията на гр. Добрич. Дейностите са по Национална програма за профилактика на хроничните незаразни болести. Предоставени са **80** бр. здравно-образователни материали, измерено е артериално налягане на 43 лица. Оказана е **1** методична дейност на **1** лице, уредник на пенсионерски клуб.

Във връзка с Дейности за превенция на самоубийствата и др. рискове на психична основа са проведени **3** лекции с **40** участници.

**СЕДМИЧЕН ОТЧЕТ ПО СПАЗВАНЕ ЗАБРАНАТА ЗА ТЮТЮНОПУШЕНЕ**

За периода **22.07.2024 г. – 28.07.2024 г.** по чл. 56 от Закона за здравето са извършени 64 проверки в 64 обекта (3 обекта за хранене и развлечения, 6 детски и учебни заведения, 49 други закрити обществени места по смисъла на § 1а от допълнителните разпоредби на Закона за здравето, 6 открити обществени места). Не са констатирани нарушения на въведените забрани и ограничения за тютюнопушене в закритите и някои открити обществени места. Няма издадени предписания и актове.

